[{"text_idx": "#000001", "text": "Elstara rekordo: 72 jaroj en Esperanto"}, {"text_idx": "#000002", "text": "D-ro Imre Ferenczy, hungara veterana esperantisto, lastatempe ekhavis la diplomon montritan c\u0302i tie, de la Registratoro de Hungaraj Rekordoj. La dokumento rekonas rekordon de d-ro Imre Ferenczy, lian 72 jaran (1950-2022) seninterrompan periodon en la hungara kaj internacia Esperanto-movado. Tio povas esti la unua kazo en la vivo de la hungara Esperanto-movado, ke rekordo atingeblas per laboro rilate al Esperanto."}, {"text_idx": "#000003", "text": "La teksto de la diplomo:"}, {"text_idx": "#000004", "text": "Mi, la subskribinto, kiel la Registristo de Hungaraj Rekordoj, rajtigita de la redaktoroj de la oficiala datumbazo de hungaraj rekordoj disponebla c\u0302e , atestas per mia subskribo, ke"}, {"text_idx": "#000005", "text": "lau\u0306 la faktoj enhavitaj en la protokolo registrita surloke \u2013 kiu plenumis la postulojn de la hungaraj rekordoj kaj reguloj -, kun la unika agado pruvita antau\u0306 ni, li farig\u0302is la"}, {"text_idx": "#000006", "text": "La rekordulo laboris en la hungara kaj internacia Esperanto-movado seninterrompe 72 jarojn (1950-2022), kaj partoprenis en 39 tutmondaj kongresoj, kiuj gajnis al li la titolon de"}, {"text_idx": "#000007", "text": "la plej longe aktiva Esperanto-rekordulo."}, {"text_idx": "#000008", "text": "Krom la protokolo subskribita de la atestantoj, tiu c\u0302i memordiplomo subtenas la eksterordinaran agadon kiel au\u0306tentika pruvo por la posteularo."}, {"text_idx": "#000009", "text": "Eldonite: Budapes\u0302to, la 29-an de novembro 2022."}, {"text_idx": "#000011", "text": "La rekordisto jene diris dankon pro la subtenantoj:"}, {"text_idx": "#000012", "text": "Mi tre g\u0302ojas pro la ricevo de la Diplomo. Por akiri g\u0302in mi laboris 72 jarojn per kaj por Esperanto. Mi ne forgesas: sen via kunlaboro, kontribuo mi ne estus kapabla atingi rezultojn. El Hungario mi mencias d-ron Ludoviko Molna\u0301r, d-ron Istva\u0301n Hegyi, s-ron Istva\u0301n Gulya\u0301s kaj s-rinon Katarina Farago\u0301. Ili multe helpis min en mia organiza agado. Koran dankon al vi c\u0302iuj. El Japanio: kore kaj dankeme mi mencias d-ron Hideo Shinoda dum sia vivo lisubtenis min ankau\u0306 finance por partopreni kelkajn Universalajn Kongresojn."}, {"text_idx": "#000013", "text": "En tiu tempo nia medicina movado grave aktivig\u0302is en- kaj eksterlande. Prof.d-ro Vladimiro Opoka estas elstara aganto kaj ni komune elpensis kaj organizi en c\u0302iu dua jaro la IMEK-ojn. Fine, sed ne lastavice mi esprimas mian tre koran dankon al d-ro Christoph Klawe prezidanto de UMEA, ke li akceptis la taskon gvidi nian Asocion, inter ne facilaj cirkonstancoj."}, {"text_idx": "#000015", "text": "Kun amikaj salutoj:d-ro Imre Ferenczy"}, {"text_idx": "#000016", "text": "Estraro de Hungaria Esperanto-Asocio, ankau\u0306 en la nomo de la membraro, gratulas al d-ro Imre Ferenczy pro sia elstara rekordo, dezirante bonan sanon!"}, {"text_idx": "#000017", "text": "Grava datreveno de la Esperantista Mondo"}, {"text_idx": "#000021", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]